Miten+modernismi+näkyi+muissa+taiteissa?


 * Modernismin** syntyessä ja uusien virtausten muodostuessa se on vaikuttanut ja näkyy erityisesti suuntauksissa kuten kuvataiteessa, arkkitehtuurissa, muotoilussa, musiikissa, kirjallisuudessa, tanssissa sekä teatterissa.

modernismi ei ole niinkään yhtenäinen tyyli vaan se sisältää useita eri taiteen suuntauksia, tyylisuuntia ja taiteenaloja, jotka syntyivät modernisaation saatossa eri aikoina, joskus samanaikaisesti, joskus toisiaan seuraten.

Arkkitehtuuri:

Modernismin tunnistaa ehkä selkeimmin arkkitehtuurissa. Arkkitehtuurin modernismi on laaja termi, jolla tarkoitetaan useita toisiaan muistuttavia rakennustyylejä, pääasiassa muodon yksinkertaistamista ja koristeen hylkäämistä. Hyvinkään kirkko on hyvä esimerkki tällaisesta rakennuksesta. Se ei ole niin koristeellinen eikä muodoiltaan monimutkainen kirkko kuin esimerkiksi keskiajalla rakennetut kirkot.



Modernia arkkitehtuuria luonnehtii tavallisesti:
 * Kone-estetiikan omaksuminen.
 * Koristeen hylkääminen.
 * Muodon yksinkertaistaminen ja “tarpeettomien yksityiskohtien” poistaminen.
 * Ilmaistun rakenteen omaksuminen.
 * Ilmaistun rakenteen omaksuminen.

Kirjallisuus:

Myös kirjallisuus sai vaikutteita ja uusia näkökulmia uudesta tyylivirtauksesta. Kirjailijat ajattelivat että perinteinen kirjallisuus ja sen kerrontatekniikat olivat vanhanaikaisia ja kuluneita. Ennen modernismia, taiteessa vaikuttivat realistinen suuntaus ja romanttinen suuntaus. Tapa nähdä maailma muuttui ratkaisevasti erityisesti Nietzschen, Marxin ja Freudin vaikutuksesta. Maailma kehittyi, tuli yhä monimutkaisemmaksi ja taiteen tuli seurata tuota kehitystä. Kirjallisuus oli aina olennainen osa modernismin kehitystä.

Muun muassa James Joyce, Marcel Proust, Virginia Woolf, Joseph Conrad ja Franz Kafka kehittivät ennen kaikkea romaanin kerrontatekniikoita. Kieli nousi uudella tavalla romaanikirjallisuuden keskiöön. Kaikkitietävä kertoja hylättiin. Kerronta saattoi olla eri näkökulmia hyödyntävää, tajunnanvirtaa. Tyylikeinoja olivat rinnastukset, paradoksit ja monimerkityksellisyys.

modernin ajan kirjailija ja ajattelija Karl Marx ja teos Isaiah Berlin

Runous:

Modernistinen runous pyrki tavoittamaan hetkellisyyden, satunnaisuuden ja yksilöllisen kokemuksen. Muita lyriikan varhaisia modernisteja olivat Paul Verlaine, Arthur Rimbaud, Guillame Apollinaire ja Walt Whitman. Runoilijat kehittivät uusia ilmaisukeinoja: he luopuivat loppusoinnuista, osittain myös säejaosta ja suosivat luonnollista puherytmiä ja luontevaa sanajärjestystä. Tulkinnallisesti runot muuttuivat monimerkityksellisemmiksi. Rinnastamalla yllättäviä asioita runo tuotti uudenlaisia oivalluksia.

Taide:

Taiteessa tapahtui muutoksia kun modernistitaiteilijat halusivat hylätä menneisyyden ja rikkoa vanhojen ilmaisukeinojen ja traditioiden rajat. Taiteen katsottiin olevan jatkuvassa kehityksessä kohti parempaa ja totuudellisempaa ilmaisua. Täten muodostui käsitys taiteesta, jota ei ollut tehty yleisön miellyttämisen takia, vaan juurikin taiteen itsensä vuoksi. Modernismin aikana taidekriitikot ja taidehistorioitsijat alkoivat kiinnittää taideteoksissa erityisesti huomiota teosten muotoon niiden merkitysten ja tehtävän sijaan. Tämä kritiikki arvioi taidetta ennen kaikkea tyylinä kiinnittäen huomiota mm. väreihin, viivoihin, muotoihin sekä tilaan.

Edward Munch - The Scream (1893)